**KRĪZES VADĪBAS PADOMES**

**ĀRKĀRTS SĒDES PROTOKOLS**

|  |  |  |
| --- | --- | --- |
| Rīgā | Nr. 3 | 2023.gada 13.jūlijā |

|  |  |  |  |  |
| --- | --- | --- | --- | --- |
| **Sēdi vada:**  Ministru prezidents,  Krīzes vadības padomes priekšsēdētājs | - | | A.K.Kariņš | |
| **Sēdē piedalās:** | |  | |  |
|  | |  | |  |
| Aizsardzības ministre | | - | | I.Mūrniece |
| Veselības ministre | | - | | L.Meņģelsone |
| Vides aizsardzības un reģionālās attīstības ministrs | | - | | M.Sprindžuks |
| Tieslietu ministre | | - | | I.Lībiņa-Egnere |
| Iekšlietu ministrs | | - | | M.Kučinskis |
| Satiksmes ministrs | | - | | J.Vitenbergs |
| Finanšu ministrs | | - | | A.Ašeradens |
| **Sēdē nepiedalās:** | |  | |  |
|  | |  | |  |
| Ekonomikas ministre | | - | | I.Indriksone |
| Ārlietu ministrs | | - | |  |
| **Ar padomdevēja tiesībām sēdē piedalās:** | |  | |  |
| Krīzes vadības padomes sekretariāta vadītāja pienākumu izpildītājs | | - | | K.Druvaskalns |
| Zemkopības ministrs | | - | | D.Šmits |
| Ministru prezidenta biroja vadītāja | | - | | I.Zīberga |
| Ministru prezidenta padomnieks | | - | | M.Cepurītis |
| Valsts kancelejas direktors | | - | | J.Citskovskis |
| Aizsardzības ministrijas valsts sekretārs | | - | | J.Garisons |
| Ārlietu ministrijas valsts sekretārs | | - | | A.Pelšs |
| Ekonomikas ministrijas valsts sekretārs | | - | | E.Valantis |
| Finanšu ministrijas valsts sekretāra pienākumu izpildītāja | | - | | I.Braunfelde |
| Iekšlietu ministrijas valsts sekretārs | | - | | D.Trofimovs |
| Satiksmes ministrijas valsts sekretāre | | - | | I.Stepanova |
| Vides aizsardzības un reģionālās attīstības ministrijas valsts sekretārs | | - | | E.Balševics |
| Zemkopības ministrijas valsts sekretārs | | - | | R.Kronbergs |
| Zemkopības ministrijas valsts sekretāra vietnieks | | - | | K.Cirsis |
| Tieslietu ministrijas valsts sekretārs | | - | | M. Papsujevičs |
| Veselības ministrijas valsts sekretāra pienākumu izpildītāja | | - | | A.Balode |

Sēdi sāk 13.07.2023. plkst.16.40

**1.§**

**Par sausuma un salnu radītajiem zaudējumiem Latvijas lauksaimniecībā un neatliekamiem pasākumiem situācijas stabilizēšanai \**

*(A.K.Kariņš, D.Šmits, K.Cirsis, A.Ašeradens, I.Braunfelde, R.Kronbergs, K.Druvaskalns)*

1. Pieņemt zināšanai Zemkopības ministra sniegto informāciju par situāciju lauksaimniecībā saistībā ar pavasara salnām un ilgstošā sausuma radītajām sekām un saņemtajiem lauksaimnieku lūgumiem un ierosinājumiem.

2. Ņemot vērā, ka spēkā esošais tiesiskais regulējums ir pietiekams katastrofas pārvaldīšanai un piemērot likuma “Par ārkārtējo situāciju un izņēmuma stāvokli” normas nav objektīva pamata, Krīzes vadības padome neatbalsta lauksaimnieku rosināto ārkārtējās situācijas lauksaimniecībā izsludināšanu.

3. Saskaņā ar Civilās aizsardzības un katastrofas pārvaldīšanas likuma 4.panta pirmās daļas 1.punkta “d” apakšpunktu un 4.panta otrās daļas 3.punktu, atzīt, ka pavasara salnu un ilgstošā sausuma izraisītās sekas lauksaimniecībā un meža atjaunošanā un ieaudzēšanā ir definējamas kā valsts mēroga dabas katastrofa.

4. Ņemot vērā šī protokola 3.punktā minēto, Civilās aizsardzības un katastrofas pārvaldīšanas likuma 6.panta pirmās daļas 8.punktā noteikto, kā arī saskaņā ar Eiropas Parlamenta un Padomes 2021.gada 2.decembra regulas (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 (turpmāk – regula 2021/2116) 3.panta 1.punkta “a” apakšpunktā noteikto, Zemkopības ministrijai:

4.1. aicināt Lauku atbalsta dienestu, Valsts augu aizsardzības dienestu un bioloģisko saimniecību sertificējošās iestādes valsts mēroga dabas katastrofā lauksaimniecībā cietušajām personām, kas tieši saistītas ar minētajām pavasara salnu un ilgstoša sausuma izraisītajām sekām, saglabāt tiesības uz atbalstu gadījumos, kad atbalsta saņemšanas nosacījumu izpildi tieši ietekmēja vai kavēja nelabvēlīgie klimatiskie apstākļi;

4.2. aicināt Lauku atbalsta dienestu un Valsts meža dienestu, izvērtējot konkrēto situāciju atjaunotās un ieaudzētās meža platībās, nepiemērot soda sankcijas par iznīkušiem stādījumiem, kā arī saglabāt tiesības uz atbalstu gadījumos, kad meža atjaunošanu un ieaudzēšanu tieši ietekmēja vai kavēja nelabvēlīgie klimatiskie apstākļi;

4.3. aicināt Valsts ieņēmumu dienestu un pašvaldības attiecībā uz valsts mēroga dabas katastrofā lauksaimniecībā cietušajām personām, kuru saimniecisko darbību ir ietekmējušas vai ietekmē sekas, ko izraisījušas pavasara salnas un ilgstošais sausums, piemērot tos normatīvajos aktos paredzētos tiesiskos risinājumus, kas piemērojami nepārvaramas varas gadījumos. Zemkopības ministrijai pēc Valsts ieņēmumu dienesta un pašvaldību pieprasījuma sagatavot informāciju par to, vai konkrētais nodokļu maksātājs ir uzskatāms par personu, kuru ir ietekmējušas vai ietekmē sekas, ko izraisījušas pavasara salnas un ilgstošais sausums;

4.4. aicināt kredītiestādes un citas tiesiskajās attiecībās esošās personas rast iespēju nepiemērot valsts mēroga dabas katastrofā lauksaimniecībā cietušajām personām soda sankcijas, ja līgumu nosacījumu izpildi negatīvi ietekmējušas vai ietekmē sekas, ko izraisījušas pavasara salnas un ilgstošais sausums.

5. Pieņemt zināšanai zemkopības ministra sniegto informāciju, ka 2023. gada 10. jūlijā Eiropas Savienības (ES) dalībvalstis vienojās par Komisijas priekšlikumu par ES ārkārtas atbalstu lauksaimniecības nozarēm, kuras skārušas īpašas problēmas, kas ietekmē lauksaimniecības produktu ražotāju ekonomisko dzīvotspēju (priekšlikums vēl nav publicēts ES Oficiālajā Vēstnesī) dēļ ekonomiskajiem un klimatiskajiem apstākļiem. Latvijai piešķirtais ES ārkārtas atbalsts ir 6,79 milj. euro ar iespēju piešķirt papildu valsts atbalstu. Zemkopības ministrija plāno noteiktā kārtībā iesniegt izskatīšanai Ministru kabinetā priekšlikumu par papildu finanšu līdzekļu piešķiršanu lauksaimniekiem atbilstoši ES ārkārtas atbalsta nosacījumiem, lai segtu lauksaimnieku ekonomiskos zaudējumus tirgus svārstību un nelabvēlīgo klimatisko apstākļu izraisīto seku dēļ, kas definētas kā valsts mēroga katastrofa.

6. Zemkopības ministram par Krīzes vadības padomes sēdē nolemto informēt šī protokola 4. un 5.punktā minētās institūcijas un lauksaimniekus pārstāvošas organizācijas.

7. Zemkopības ministrijai sadarbībā ar citām iesaistītajām institūcijām sagatavot un līdz 2023.gada 30.novembrim iesniegt Krīzes vadības padomei informatīvo ziņojumu par katastrofas pārvaldības gaitu, gūtajiem secinājumiem un priekšlikumiem sistēmas pilnveidošanai.

**2.§**

**Citi jautājumi.**

*(A.K.Kariņš)*

Sēdi slēdz 13.07.2023. plkst.17.11.

Krīzes vadības padomes

priekšsēdētājs A.K.Kariņš

Krīzes vadības padomes sekretariāta

vadītāja pienākumu izpildītājs K.Druvaskalns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU